1858թ. Սեզանն ընդունվում է Էքսի համալսարանի իրավաբանական դպրոցը` հոր պահանջով: “Ցավոք,- գրում է նա Զոլային նույն թվականի դեկտեմբերին,- ես ընտրեցի իրավաբանության խրթին ճամփան: Ոչ թե “ընտրեցի”, այլ ստիպված էի ընտրել…” : Բայց հենց այս ուսումնառության տարիներին հաստատապես կայացրեց գեղանկարիչ դառնալու որոշումը: Ազատ ժամանակ Սեզանը Ժա-դե-Բուֆֆոնի առանձնատանը նկարում էր (ուր արհեստանոց էր սարքել), ուսուցիչը տեղացի գեղանկարիչ Ժոզեֆ Ժիբերն էր: